Tere tulemast vaatama saadet "Evangeelium Andrew Wommackiga"
mis räägib Jumala armust ja tingimusteta armastusest.
Siin aga Andrew Wommack isiklikult.
Tere tulemast vaatama taas me saadet!
Jätkan endiselt õpetusega jüngerlusest.
Olen jaganud väga sügavaid tõdesid
ja tean, et osa inimesi imestab,
kuidas saan nimetada oma õpetust sügavaks?
Aga see pole minu väljamõeldis.
Ma tuginen sellele, mida Jeesus ja Jumala Sõna ütleb
ja see ongi ääretult sügav tõde,
mis on samas radikaalselt erinev sellest,
mida tänapäeva kogudustes õpetatakse.
See on ka põhjus,
miks me ei koge isiklikku edu asjade osas, mida Piibel tõotab
ja miks Kristuse Ihu ehk kogudus ei oma ühiskonnale sellist mõju
nagu Piibel sellest räägib.
Me peaksime olema kogu maa soolaks.
Peaksime olema õnnistuseks, pühitsedes kogu oma rahvast,
aga me ei tee seda.
Sest meil pole jüngreid, vaid meil on pöördunud.
Meil on inimesed, kes on teinud vaid minimaalselt vajaliku,
et saada osa päästest ja teenida välja oma koht taevas.
Seejärel aga elavad nad edasi nagu kadunud hinged.
Nagu need, kes pole lunastatud.
Nad pole küpsed ega tõelised Jeesuse järgijad,
aga see pole see, kelleks Jeesus on meid kutsunud.
Olen kasutanud suurel hulgal piiblisalme.
Kui olete sellest ilma jäänud,
soovitan vägagi vaadata eelmised saated järgi,
et mõista kogu teema konteksti.
Olen kasutanud Luuka 14:26-38 ja Matteuse 10:37-38.
Kui te pole seda kuulnud - vaadake järgi
ja kui olete kuulnud, vaadake ikka järgi,
mõtiskledes nende salmide üle,
kuna need on asjad,
mis on Jeesuse sõnul vajalikud jüngriks olemiseks.
Rääkisin ka sellest, kuidas jünger peab olema valmis kannatusteks.
2. Timoteose 2:3-4 ja Matteuse 10:24-25.
Jeesus ütles ka Johannese 13:35:
"Sellest tunnevad kõik, et te olete minu jüngrid,
kui te üksteist armastate.”
Nii võib ka öelda, et kui sa ei ela vennalikus armastuses,
aga hoopis tülitsemistes, vihkamises ja andestamatuses,
siis isegi, kui oled uuestisündinud ja Jeesuse poole pöördunu,
pole sa siiski jünger.
Kui su südames on uskmatust ja andestamatust
ja sa ei ela armatuses,
pole sa ka mingi jünger.
See on tõsine asi.
1. Johannese 4:8 ütleb sama:
"Kes ei armasta, see ei ole tundnud Jumalat,
sest Jumal on armastus."
Olen juba rääkinud sellest Johannese 3:16 ja 17:3 põhjal,
et igavene elu tähendab Jumala tundmist.
Pääste peamine eesmärk on omada lähedast suhet Jumalaga.
1. Joh.4:8 öeldu põhjal on selge,
et kui me ei armasta, pole meil ka lähedast suhet Jumalaga
ja me pole jüngrid.
Jünger on keegi, kes armastab. Keegi, kes pöörab teise põse ette.
Ostsin mõni päev tagasi vilja,
aga olin unustanud oma rahakoti maha.
Hakkasin maksma ja ütlesin: "Oi, unustasin oma rahakoti maha!"
Müüja vastas:
"Me küll tavaliselt ootame, et inimesed tasuksid ostu eest",
mispeale ütlesin: "Lähen toon oma rahakoti ära!"
ja hakkasin uksest välja minema.
Müüa heitis selle peale mingi sarkastilise nalja,
aga ma läksin ja tulin siis rahakotiga tagasi,
et tasuda oma ostu eest.
Müüja ütles: "Püüdsin teid oma sarkastilise märkusega
marru ajada", heites kui nalja selle üle.
Ma aga ütlesin talle: "Mind pole võimalik marru ajada.
Te ei saa teha midagi sellist, mis mind vihastaks."
Mees vaatas mulle imestunult otsa,
mispeale ütlesin: "See on valiku küsimus
ja ma olen otsustanud pöörata teise põse
ning mitte vihastuda."
Mees oli täiesti šokis sellest.
Kuid see on üks jüngri omadusi.
Ma ei väidagi, et oleksin täiuslik selles,
aga olen vähemalt elanud selle järgi.
Isegi mu lapsed ütlesid kord,
et nad pole kunagi näinud mind vihasena.
Mu vanem laps on täna 40. a. ja noorim 35. a.,
aga nad pole mind kunagi näinud vihasena.
Jah, ma ka ärritun, sest ma pole täiuslik,
aga ma pole enam see, kes kord kunagi olin.
Jeesus ütles, et kui me ei armasta oma ligimest,
ei tunne me ka Jumalat ega ole Tema jüngrid.
Need on ikka väga, väga tõsised väited.
Johannese 15:8: "Selles on minu Isa kirgastatud,
et te kannate palju vilja ja saate minu jüngriteks."
See salm ütleb, et inimene,
kes väidab end olevat kristlane ehk pöördunu,
aga ta elus pole vilja...
Ei ole armastust, rõõmu, rahu ja kõiki teisi vaimuvilju,
millest Galaatlastele 5:22-23 räägib,
siis nad ka ei paljunda oma usku puudutades kedagi teist.
Kui kristlase elus pole vilja
või reaalselt nähtavat tulemit tema suhtest Jumalaga,
pole ta ka jünger.
Ta võib olla pöördunu, aga mitte jünger.
Olen varemgi öelnud,
et kui üks tavapärane kristlane võetaks kinni
ja teda süüdistataks kristlaseks olemises,
ei jaguks piisavalt tõendusmaterjali
tema süüdi mõistmiseks kristlaseks olemisest.
Selline inimene pole tõeline kristlane.
Apostlite teod 11:26 nimetati jüngreid esimest korda kristlasteks
ja tegu oli nö halvustava nimetusega
nende suhtes, kes nimetasid end jüngriteks.
Nad olid Jeesuse jüngrid,
aga uskmatud kutsusid neid kristlasteks,
pidades selle all silmas "väikesi Kristusi".
See oli kui halvustav väljend,
ütlemaks: "Sa käitud kui väike Jeesus!
Arvad, et suudad armastada
ja pöörata teise põse ette nagu Jeesus seda tegi.
Arvad, et suudad oma elu maha panna,
tervendada ja teha imesid.
Sa arvad, et Jumal kuuleb sind otse!"
Nii et nimetus "kristlane" tähendas kritiseerimist,
pidades usklikke mini-Jeesuseks.
Enamus tänapäeva kristlasi ei annaks mini-Jeesuse mõõtu välja.
Neid ei annaks süüdistada selles, et nad on Jeesuse sarnased.
Paljud neist on hoopis vastupidised sellele, mida Jeesus teeks.
Jah, osa neist võivad olla isegi päästetud ja pöördunud,
aga nad pole jüngrid,
sest jünger on keegi, kes kannab rohkelt vilja.
Johannese 15:16:
"Teie ei ole valinud mind, vaid mina olen valinud teid
ja olen seadnud teid, et te läheksite ja kannaksite vilja
ja et teie vili jääks.
Mida te iganes Isalt palute, seda ta annab teile minu nimel."
See on kristlase eesmärk - sa peaksid kandma vilja.
Ja seda mitte kord taevas, aga juba siin maises elus.
Jeesus ütles Johannese 10:10:
"Varas ei tule muu pärast kui varastama ja tapma ja hukkama.
Mina olen tulnud, et neil oleks elu, ja oleks seda ülirohkesti."
See ei puuduta vaid taevast, aga juba me maist elu,
kus peaksime kogema rikkalikku elu ja kandma vilja.
Vilja, millest peegeldub armastus, rõõm, rahu, pikk meel,
lahkus, headus, ustavus, tasadus ja enesevalitsus.
Me elu peaks kandma sellist vilja, et see muudab teiste elusid.
Vilja, mille kaudu sa kuuled Jumala häält
ja järgid Tema juhtimist.
See on see, milleks Jumal on meid kutsunud.
See on normaalne ja mitte ebanormaalne kristlik elu.
See on normaalne, aga see nõuab jüngriks olemist.
Õpilaseks/õppijaks olemist.
See ei kaasne automaatselt päästetud saamisega,
vaid see kaasneb oma meelte uuendamisega.
Las ma jagada teiega teatud kirjakohti.
Võimalik, et ma ei jõua neid kõiki täna läbi käia,
aga teen seda siis järgmises saates.
Kui aga võimalik, märkige need endale üles,
sest osad teist isegi ei usu neisse kirjakohtadesse
ja need raputavad teid korralikult,
esitades väljakutse sellele, millesse te usute.
Kuid need on Jeesuse enda sõnad.
Johannese 8. ptk.'s andestas Jeesus naisele,
kes tabati abielurikkumiselt.
Jeesus ei aktsepteerinud ta pattu ja ütles, et ta ei teeks seda enam,
aga Ta ei mõistnud seda naist ka hukka.
Küll aga ütles Ta naise süüdistajatele,
kes tahtsid naise kividega surnuks visata,
et need, kes nende seast on patuta, visaku esimene kivi.
Peale seda aga hakkas Ta õpetama Jumala armust,
mispeale inimesed küsisid vihaselt,
mis õigust ja meelevalda on Tal seda teha?
Jeesus selgitas, et Ta on Jumalast
ja teeb seda Temalt saadud meelevallaga.
Ja siis on Johannese 8:30 öeldud:
"Kui ta seda rääkis, hakkasid temasse uskuma paljud."
See on oluline.
Peale seda, kui Jeesus kaitses oma meelevalda,
öeldes, et Tema on tee, tõde ja elu
ja ükski ei saa Isa juurde muidu, kui vaid Tema kaudu,
siis peale seda hakkasid paljud Temasse uskuma.
See on oluline.
Pidage see meeles!
"Siis ütles Jeesus juutidele, kes temasse uskusid..."
Seda siin on ülioluline mõista!
Ta ei öelnud neid asju inimestele, kes Ta hülgasid ja Teda kritiseerisid.
Ta ütles seda inimestele, kes peale Tema kuulmist uskusid.
Uskusid mida?
Seda, et Ta on Kristus
ja et Ta on Jumala Tall, kes on tulnud kõrvaldama maailma pattu.
Nad uskusid Temasse.
Neil oli usku Jeesusesse.
Joh 8:31: "Siis ütles Jeesus juutidele, kes temasse uskusid:
Kui te jääte minu sõnasse, siis te olete tõesti minu jüngrid."
Need salmid on tulvil tähendusrikkust.
Ma kahjuks ei jõua jagada kõike,
mida Jumal on mulle nende salmide kaudu rääkinud,
aga julgustan teid mõtlema ja palvetama nende salmide üle.
Jeesus ütles Joh.8:31 neile, kes Temasse uskusid:
Kui te jääte minu sõnasse, siis te olete tõesti minu jüngrid."
"Tõesti minu jüngrid" tähendab "jüngrid tões".
Jeesus tunnistas siin samas,
et on usklikke, kes väidavad end olevat jüngrid,
aga pole seda mitte.
Nad pole Tema tõelised jüngrid, kes elavad tões.
Mis teeb siis ühest jüngrist tõelise jüngri?
Jünger on inimene, kes jätkab Jumala Sõna uurimist,
mitte ei piirdu vaid sellega,
et kuulis kord Jumala Sõna ja aitab küll!
See pole mingi tõeline jünger!
Tõeline jünger on õppija, kes ei lõpeta kunagi õppimist
ega Jumala otsimist.
Ma olen 54 aastat olnud uuestisündinud kristlane
ja sellest 44 aastat jünger, kes on ühes pidevas protsessis.
Olen otsinud Jumalat ja kasvanud väga palju,
aga pole ikka veel kohale jõudnud.
Mul on endiselt asju, millest püüan aru saada
ja mille osas palun Jumala tarkust.
Ma ei tea, miks ma ei näe vahel palvetades
paremaid tulemusi?
Neid asju, mille osas Jumalat otsin, on endiselt palju,
nii et olen lahkunud oma algpunktist, aga pole kindlasti veel kohale jõudnud
Tõeline jünger õpib pidevalt,
sest Jeesus ütles, et peame jääma Tema Sõnasse.
Seega, kui kristlane ei ole pidevalt Ta Sõnas...
Kui kõik, mida vaid teed, on palvetamine altarikutse peale,
võttes pääste vastu,
siis sa võid ju ehk kogeda uuestisündi
ja sinust võib ehk saada pöördunu.
Aga võib-olla ka mitte.
Kuid sa võiksid olla tõeline pöördunu ja tõeliselt uuestisündinu,
nii et kui sureksid just praegu, läheksid otse taevasse.
Küll aga pole sa jünger, kui sa ei jää Jumala Sõnasse.
Tean, et paljude te jaoks on see solvav,
kuid näitan teile järgnevate piiblisalmide näol,
et inimesed, kellele Jeesus kõneles, olid samuti väga solvunud.
Nad olid lausa vihased kõige kuuldu peale.
Nii vihastuvad osad me vaatajadki,
mõeldes: "Kuidas sa julged väita, et ma pole jünger?
Lihtsalt seetõttu, et ma pole fanaatik, ei uuri Jumala Sõna, ei käi kirikus
või mis iganes muud?"
Mina ei väida midagi, vaid Jeesus oli see, kes ütles:
Kui te jääte minu sõnasse, siis te olete tõesti minu jüngrid
ning tunnetate tõde, ja tõde vabastab teid.”
Seda kõike tuleb vaadata kontekstis.
Inimesed võtavad sageli salmi 32 kontekstist välja,
öeldes, et peame tunnetama tõde ja see teeb meid vabaks.
Kontekstist väljavõetuna pole tegu tõese väitega.
Jeesus ütles seda neile, kes juba uskusid, et Ta on Kristus
ja kes jätkasid Jumala Sõna uurimist.
Tegu oli jätkuva kasvuga.
Need, kes kasvasid Jumala Sõnas ja elasid selle kohaselt,
nemad olid need, kes tunnetasid tõde.
Küsimus polnud vaid teadmistes, aga kogemuses.
Nad kogesid ja tunnetasid tõde väga reaalselt.
Ja see tõde, mida nad teadsid, see tegi nad vabaks.
Tõde iseenesest ei tee sind vabaks.
Johannese 6:63:
"Sõnad, mis ma teile olen rääkinud, on vaim ja elu."
Piibel on tõde,
aga isegi, kui taoksin selle tõe endale pähe,
ei tervendaks see ometi mu ihu ega tooks kaasa rahalist õnnistust.
Võiksin kanda seda kaenla all
või mul võib kodus olla suur pere Piibel
ja see ongi tõde,
aga see tõde ei vabasta mind enne, kuni ma seda ei tunne.
"Te peate teadma/tunnetama tõde
ja see tõde, mida te teate, see teeb teid vabaks."
Ainuüksi kogemuslik tõde teeb sind vabaks.
Tõde iseenesest ei vabasta sind, kuniks sa pole seda kogenud
ja selle nö iseenda omaks teinud.
See kõik räägib jüngerlusest.
Maailmas on miljoneid inimesi,
kes on moel või teisel vastanud Jumalale.
Jumal on puudutanud nende elu
ja on nad on reageerinud sellele teatud moel.
Osad on alles ehk uksel - valmis sisenema.
Teised on ehk juba uuestisündinud ja saanud osa päästest.
Ometi on nad jäänud pidama
ega ole jätkanud Jumala Sõna uurimist,
mistõttu nad pole ka vabad.
Tõeline jünger jätkab Jumala Sõna uurimist seni,
kuni ta saab vabaks.
Kui su vabaks saamine jääb aga poole peale pidama
ja sa oled endiselt millegagi seotud,
pole sa ka jünger.
Jah, sa võid olla protsessis, kus sinust on saamas jünger,
aga sa pole veel kohale jõudnud ega saanud vabaks.
"Ning tunnetate tõde, ja tõde vabastab teid.” Joh. 8:32
See puudutab tõelist jüngrit.
Tean, et need on radikaalsed väited
ja olen isegi kord mõelnud teisiti.
Nii tean ka, et keegi võib mõelda:
"Tahad väita siis, et ma olen mingi teise järgu kristlane või?"
Ma ei taha väita midagi enamat, kui see,
et Jumala plaan polnud kunagi lahterdada kristlust stiilis:
"Siin on miinimum-programmi kristlased,
kes saavad kuidagimoodi päästetud ja ootavad siis taevasse pääsemist."
Jumala tahe on, et iga uuestisündinud usklik
jätkaks Jumala Sõnast ammutamist, kuniks ta saab vabaks.
Küsimus pole mingi erandiga vaid telejutlustajatele või pastoritele.
See on mõeldud igale kristlasele Kristuse Ihus,
sest Jumal tahab, et saaksid vabaks.
Ja sa saad seda, kui jätkad tõe uurimist ja kogemist,
sest see on see tõde, mis teeb su vabaks.
Vaata, kuidas jüngrid sellele reageerisid.
Inimesed, kes juba uskusid Temasse.
Tegu polnud variseride või kirjatundjatega,
kes Jeesust tõrjusid,
vaid usklikega, kes Teda uskusid.
Nad said väga riivatud, kui Jeesus ütles,
et on midagi enamat kui vaid Temasse uskumine -
nad pidid jääma Jumala Sõnasse, et saada vabaks.
Joh. 8:33: "Nad vastasid talle:
Me oleme Aabrahami järglased ega ole iial kedagi orjanud,
kuidas sina siis ütled: Te saate vabaks?”
Täitsa hämmastav!
Need inimesed solvusid, öeldes, et nad pole kunagi kedagi orjanud,
mistõttu kuidas julges Jeesus üldse väita,
et nad peavad vabaks saama?
Kui te aga teate üldse midagi Piibli aegadest,
siis tegu oli juutidega, kes elasid roomlaste võimu all.
Nad olid vallutatud rahvas, keda roomlased rõhusid.
See viis, kuidas roomlased juute kohtlesid...
Polnud need juudid midagi vabad!
Neid rõhuti ikka korralikult!
Suurel hulgal juute löödi lihtsalt maha.
78 AD - 30-40 aastat peale seda aega,
vallutas Tiitus,
kellest sai hiljem keiser, aga kes algul oli sõjapealik,
ta vallutas Jeruusalemma
ja tappis julmalt sadu tuhandeid inimesi.
Nii polnud need juudid midagi vabad!
Ja ometi väitsid nad: "Me pole iial kedagi orjanud!
Kuidas sina siis ütled: Te saate vabaks?”
Räägin seda kõike selleks,
et lisaks päästele, pattude andestusele
ja taevasse pääsemisele on midagi enamat.
Jumal tahab, et oleksid vaba ja elaksid võidus.
Olen kogenud inimeste poolt sama reaktsiooni:
"Kuidas sa küll julged väita, et sellest ei piisa?
Et minu usk Jeesusesse ja pattude andestuse vastuvõtmine
polegi kristluse põhituum?"
Nad on pahased ja ütlevad samuti, et nad ei orja kedagi.
Jeesus aga vastas selle peale:
Tõesti, tõesti, ma ütlen teile, igaüks, kes teeb pattu, on patu ori."
Paljud, kes solvuvad ja ütlevad:
"Kuidas sa julged väita, et ma pean vabaks saama?
Olen Jeesuse vastu võtnud, mu patud on andestatud
ja kui sureksin, läheksin taevasse, mistõttu ma ei vaja midagi muud!
Olen vaba kõigest ja kõigist!"
Samas on tegu inimestega, kes ei saa lahti oma kibestumisest.
Kui keegi nende vastu eksib, lajatavad nad kohe vastu
ega suuda end ja oma tundeid kontrollida.
Nad on masenduses, heitunud
ega suuda valvata oma suu üle, vaid räägivad teisi taga.
Osad teist lajatavad mulle praegu seal teisel pool ekraani.
Ma küll ei kuule teid, aga tajun vaimus,
kuidas olete närvis ja ütlete: "Ma pole millegi ori!"
Samas ei suuda te end talitseda.
Te ei suuda talitseda oma alkoholi ja uimastite tarbimist
ning ihasid.
Ka mitte oma depressiooni
ja samas solvute, kui ütlen,
et lisaks pattude andestusele on veel midagi enamat.
Nii tuleb jätkata Jumala Sõna uurimist, kuniks te saate vabaks,
sest see on Jumala tahe oma jüngrite -
küpsete kristlaste suhtes,
kes elavad võidus ja väes.
On mitmeid konfessioone, kes väidavad,
et see, mida ma õpetan tervenemise, Püha Vaimuga ristimise,
hea käekäigu, rõõmu ja rahu kohta,
pole meie jaoks mõeldud.
Et me mõistame neid asju alles millalgi tulevikus.
Et kui me ükskord taevasse jõuame, siis saab kõik olema hästi.
Nii on konfessioone, kes kuulutavad: "Sa saad päästetud,
kuid ei erine millegi poolest päästmatutest.
Sul pole võimalust saada terveks ega kogeda õitsengut.
Sa ei saa usaldada Jumalat
ega kuulutada Tema tõotusi oma elu üle.
Sul pole võimalik elada võidukat elu.
Ainus erinevus sinu ja päästmata inimese vahel on see,
et kui sa sured, sa lähed taevasse,
aga kui nad surevad, siis nad lähevad põrgusse."
Mina aga ütlen,
et see pole kunagi olnud Jumala plaan.
Jumala plaan on, et meist saaks jüngrid -
rahvas, kes uurib Tema Sõna ja elab selles, kuni saab vabaks.
See peaks olema igaühe teie eesmärk,
kes te usute Jeesusesse Kristusesse.
Te ei peaks vaid astuma sisse esiuksest
jäädes sinna pidama.
Te peaks minema edasi ja avastama kõiki võrratuid asju,
mis on meile läbi Jeesuse kättesaadavaks tehtud.
Selline on Jumala plaan.
Ma ei räägi seda kõike selleks,
et olla karm või kibestunud kellegi suhtes.
Püüan lihtsalt äratada teid üles,
et te mõistaks, et Jumal tahab, et elaksite vabaduses.
Viis aga, kuidas seda saavutada, on jätkata Jumala Sõna uurimist,
sest see on see, mida tõeline jünger teeb.
Ja siis te saate tundma ja kogema Jumala Sõna,
mis teeb teid ka vabaks.
Kuniks te aga pole kuulnud, et Jumal tahab, et teil läheks hästi;
et Jumal tahab tervendada teid igal võimalikul korral;
et Jumal tahab täita kõik teie vajadused;
et Jumal tahab, et oleksite omadega mäel, mitte orus.
Mitte Jumal pole see,
kes toob te ellu probleeme, raskusi ja valu.
Kuniks te ei kuule seda kedagi ütlevat -
sest usk tuleb kuuldust ja kuuldu Jumala Sõnast -,
kuniks te ei kuule kedagi tsiteerimas Jumala Sõna,
ei saa see ka te eesmärgiks.
Nii ongi neid, kes pahandavad mu öeldu peale,
aga samas ma usun ka, et on inimesi,
keda Jumal kõnetab läbi minu ja läbi selle saate,
tõstes teid kõrgemale ja öeldes:
"On midagi enamat, kui vaid paluda oma patud andeks."
Kuna aga te patud on nüüd andeks antud,
võite te ka astuda sisse sellesse rikkalikku ellu,
mida Jumal tahab teile kinkida.
Te võite saada vabaks.
Ainuüksi vaba inimene saab teha teist vabaks.
Kuniks te ei jätka Jumala Sõnas seni, kuni ise vabaks saate,
ei saa te ka aidata teisi.
Ei oma tööpaigas ega peres, kui olete ise seotud.
Kui te ise pole jünger, ei saa te ka teha jüngreid.
Te ei saa teha kellestki jüngrit, kui te ise pole seda.
Nii tuleb teil jätkata Jumala Sõnas, kuniks te saate vabaks.
Inimesed ütlevad: "Me pole kunagi olnud orjuses!",
samas kui nad on seda ikka kohe täiega.
Jeesus aga tuli, et teha meid vabaks
ja et kogeksime seda vabadust juba siinses elus.
Mida suudavad 5 inimest saavutada 12 lühikese päevaga?
Rohkem, kui nad isegi suudavad ette kujutada!
Oma 12-päevase misjonireisi ajal Ugandasse
kogesid viis Charise Piiblikooli õpilast Chicagost,
kuidas Jumala armastus, arm ja vägi muudavad igaveseks nende elu.
Ja ka nende, kelle elu nad puudutasid.
Külastades üht haiglat Nakaseke's,
mis asus 1h sõidu kaugusel pealinnast Kampalast,
palvetas see grupp haigete eest, pannes oma käed nende peale.
Nad rääkisid neile Jumala armastusest
ja hinnast, mille Jeesus maksis nende tervenemise eest
2000 aastat tagasi.
117 patsienti 150'st lasti samal päeval koju
ja enam kui 40 patsienti võtsid Jeesuse oma Päästjaks vastu.
Saa teada, kuidas Jumal saab kasutada sindki,
et muuta maailma.
Külasta ekraanil nähtavat kodulehte,
et saada rohkem infot Charise Piiblikooli kohta üle maailma.
Charise Piiblikool on käepikenduseks Andrew Wommack teenistusele.
Andrew õpetusseeria "Jüngerdav evangelism"
on saadav kas CD'na või DVD'na.
Tellimisel tuleb täpsustada, kas soovite CD'd või DVD'd.
Teine CD kogu seeriast on "Kes on jünger?"
Täpsem tellimisinfo ekraanil.
Kogu kursus on tellitav ka paketina.
Kogu kursus on tellitav ka paketina,
mis kätkeb endas 48't õppetundi ja on koostatud selliselt,
et igaüks saab nende abil
jõuda ükskõik, kus ja millal mõne uskmatuni,
jüngerdada mõnda uut usklikku
või kasvada koos teistega Issandas.
Kõik need õppetunnid on koondatud ühte raamatusse,
aga neid on võimalik trükkida ka CD pealt PDF-failidena.
Kogu see väärtuslik materjal
on saadaval nii inglise kui hispaania keeles.
Ka on võimalik tellida seda kursust kui osana jüngerlusõpetuse seeriast.
Kui nõustud Andrewga, et peame tegema jüngreid
ja mitte vaatama vaid, kuidas saada vastpöördunuid,
siis julgustame sind tellima endale kogu selle seeria.
Lisaks jüngerdava evangelismi kursusele
kätkeb see seeria endas ka kolme teist õppematerjali.
"Uus sina ja Püha Vaim", "Pingevaba muutumine"
ja "Vaim, hing ja ihu".
Need materjalid aitavad sul läbida kõige olulisemaid samme,
et saada jüngriks ja jüngerdada ka teisi.
Kogu see seeria on tellitav ekraanil nähtava kodulehe kaudu.
Ekraanil on kõik kontaktandmed, mille kaudu võtta ühendust.
Loodame sinust kuulda juba täna!
Ühtlasi tahame teavitada sind Andrew eesootavatest koosolekutest,
mille kohta leiad täpsemat infot www.awme.net
Täpsem info kõige kohta on leitav www.awme.net
Muuda oma elu
Muuda maailma
Tõlge: Anne-Ly Raukas
Andrew Wommack Teenistus